Charlize Theron en Sean Penn werk saam
JY LEES NOU Charlize Theron en Sean Penn werk saam
Die paartjie, wat nou al vir 3 maande uitgaan, gaan vir die eerste keer saam werk in die fliek The Last Face waarvan Sean die regie gaan behartig.
Die bekroonde Bill Pohlad is een van die vervaardigers. Dit sal die vierde keer wees dat Sean en Bill saam werk. Hulle het ook saam gewerk aan Into the Wild, wat vir twee Oscars benoem is, Tree of Life en Fair Game. Bill was ook 'n vervaardiger van die Oscar-bekroonde 12 Years a Slave.
Charlize en Sean was verlede week in Suid-Afrika met vakansie en Sean het 'n plek gesoek om sy nuwe film te skiet. Daar word vermoed dat The Last Face in Suid-Afrika geskiet gaan word, maar dit is nog nie bevestig nie.